जेएनयू एमएमएस मामले में पुलिस नहीं दर्ज कर पाई केस  
जेएनयू में एक छात्र द्वारा कथित तौर पर तैयार किए गए एक आपत्तिजनक अश्लील वीडियो क्लिप के मामले में पुलिस मामला दर्ज नहीं कर पाई।
जवाहर लाल नेहरू विश्वविद्यालय (जेएनयू) में एक छात्र द्वारा कथित तौर पर तैयार किए गए एक आपत्तिजनक अश्लील वीडियो क्लिप के मामले में पुलिस मंगलवार को भी मामला दर्ज नहीं कर पाई। पुलिस उपायुक्त (दक्षिण) एचजीएस धालीवाल के मुताबिक पुलिस इस मामले में विश्वविद्यालय की पुष्टि का इंतजार कर रही है। विश्वविद्यालय इस मामले की जांच कर रहा है।  धालीवाल ने संवाददाताओं से कहा, "लड़की और उसका दोस्त इस कांड में शामिल थे जबकि एक अन्य लड़के ने कथित तौर पर उनका वीडियो तैयार किया था। जेएनयू ने अभी इस मामले की पुष्टि नहीं की है।" गौरतलब है कि यह घटना जेएनयू प्रशासन के संज्ञान में पिछले सप्ताह उस समय आई थी जब सुरक्षा विभाग ने विश्वविद्यालय प्रॉक्टर कार्यालय को इसकी जानकारी दी थी।